बस संचालक के अनुसार मान लें कि शास्त्री पार्क से बस चलती है तो उसे यूपी बार्डर तक यातायात पुलिस के कम से कम चार से पांच प्वाइंटों से होकर गुजरना होता है। एक प्वाइंट माने एक जेडओ का ठिकाना और प्रत्येक प्वाइंट पर 2 हजार रूपये महीने की एन्ट्री फिक्स है। इस प्रकार 4-5 जेडओ का खर्च हुआ कुल आठ से दस हजार रूपये महीने। इसके अलावा जिस थाने के इलाके में बस अवैध तरीके से पार्क होती हैं उनका रेट है 8 से 10 हजार रूपये महीना। इसका उदाहरण हमने कुछ महीने पहले वेलकम थाना इलाके से ऐसी दो बसों के बीच से एक बाइक चोरी होने के मामले में देखा। बाइक मालिक लाख कहता रहा कि इन बसों के बीच से बाइक चोरी हो गयी है। ड्यूटी आॅफिसर ने साफ कहा कि इन बसों का जिक्र एफआईआर में नही किया जायेगा। और उसने ऐसा ही किया भी यहां तक इस बारे में बाइक मालिक ने पुलिस उपायुक्त उतर पूर्वी दिल्ली को शिकायत भी दी परंतु हुआ वही ढाक के तीन पात।